《寄门人张芷园闽中》
明代·林荐

闻君江上拥旌旄，共羡书生胆气豪。家学旧传黄石略，汉恩新赐紫貂袍。

一身许国风霜苦，半壁支天汗马劳。此日艰难知不惜，沙场麟阁属吾曹。

作者简介：林荐（一六〇一—一六四七），字习修。东莞人。培之孙。诸生。其门人张家玉从明唐王于闽，荐荐，不赴。家玉创立武兴营，授荐推官。清陷闽粤，家玉谋起兵，荐勉励之，遂同兵图兴复，终为清兵所执，慷慨就义。著有《研露台集》。清道光《广东通志》卷二八五有传。